Source: http://nrsr.sk.sayit.parldata.eu/speaker/jozef-krumpolec
Timestamp: 2018-06-25 07:38:23+00:00
Document Index: 13903224

Matched Legal Cases: ['§ 2', '§ 42', '§ 73', '§ 73', '§ 73', '§ 73', '§ 74', '§ 73', '§ 73', '§ 74']

Zobraziť rečníka: Jozef Krumpolec :: SayIt
“Vážené poslankyne, vážení pos...”
som prvýkrát v týchto laviciach, teda nie som ostrieľaný kozák z poslaneckých lavíc, ale chcem povedať jedno. Tak ako som sledoval celý priebeh - a bol som aj v mandátovom výbore -, poslanec Zajac položil ruku - odtiaľto som to videl -, hýbal perami...
... potom prišiel k predsedovi parlamentu, ten mu podal ruku a potom sľub podpísal. Keď sa skončil celý akt, pán predseda parlamentu vyhlásil, že všetci prítomní poslanci zložili sľub. Toto povedal pán predseda parlamentu. Priatelia, ak spochybňujete tento akt, spochybňujete zároveň to, čo vyhlásil predseda parlamentu.
pred viac ako 10 rokmi sa v slovenských kinách premietal film Ó, bože, ako hlboko som klesla. Názov tohto filmu sa mi vyjavil hneď po prvých dnešných vystúpeniach, aj po vystúpení pána Jarjabka. Pripadá mi, páni poslanci HZDS, ako by ste žili úplne v ...
To, čo ste vy dokázali v parlamente za jedinú noc v novembri 1994...
Reagujem na pána Jarjabka, a to s tým súvisí. To, čo ste previedli v novembri 1994, je neprekonateľné a zrejme je ťažko prekonateľné aj to, čo nám predvádzala štyri roky slovenská verejnoprávna televízia. Väčšina občanov Slovenska očakáva, že verejnoprávna televízia bude naozaj verejnoprávna. Je povinnosťou Národnej rady, aby sme obnovili ...
Chcem reagovať na vystúpenie pána poslanca Maxona v tom zmysle, že Národná banka Slovenska...
Chcel by som pripomenúť len jednu vec, že Národná banka Slovenska mohla realizovať bankový dohľad aj nad Investičnou a rozvojovou bankou, a viete, ako to dopadlo. Takže pripájam sa k tomu, čo povedala pani ministerka financií, že priamo vláda Slovenskej republiky musí mať dohľad nad riadením Eximbanky.
K vystúpeniu pána poslanca Cupera chcem uviesť, že za posledné štyri roky sme si zvykli na to, že vláda pod vedením pána premiéra Mečiara porušovala zákony, kedy chcela. A keď to bolo príliš flagrantné, že na to muselo reagovať aj medzinárodné spoločenstvo, tak po získaní prezidentských právomocí udelil premiér Mečiar ...
chcem vo svojom vystúpení podporiť predkladaný návrh ústavného zákona o priamej voľbe prezidenta nielen preto, že sme to sľúbili občanom na predvolebných mítingoch, ale hlavne preto, že veľká väčšina občanov si želá, aby o hlave štátu mohli rozhodovať v priamych voľbách.
O zmarenom ...
Nemienim o tom s vami teraz diskutovať.
Vážení, tak sa stalo, že občania napriek hlasovaciemu lístku, ktorý schválila Ústredná referendová komisia, nemali možnosť sa vyjadriť v referende o priamej voľbe prezidenta a prakticky sa nemohli ani vyjadriť k prvým trom otázkam o NATO. Kto vlastne je za tento stav zodpovedný ...
chcel by som krátko reagovať na vystúpenie pána poslanca Tkáča.
Pri vzniku Sociálnej poisťovne ako verejnoprávnej inštitúcie, Správy fondu zamestnanosti alebo teraz Národného úradu práce, ako aj Všeobecnej zdravotnej poisťovne boli postavené princípy, ktoré boli založené naozaj na tripartizme. Som štvrtý rok z odborov mimo, ale mrzí ...
Správa Výboru Národnej rady Slovenskej republiky pre sociálne veci a bývanie o výsledku prerokovania návrhu vlády Slovenskej republiky na odvolanie zástupcov štátu z Predstavenstva Národného úradu práce a na voľbu zástupcov štátu za členov Predstavenstva Národného úradu práce (tlač 108).
Predseda Národnej rady Slovenskej republiky rozhodnutím číslo 105 z 11 ...
Pochopil som to tak, že zmluva bola pripravená v roku 1995 a praktické kroky sa začali robiť od apríla 1997. Zaujímala by ma aj tak ešte jedna vec, že ako je do tohto procesu alebo prípadne bude do tohto procesu zapojená Národná rada.
Ako je do tohto procesu, prípadne ako bude do tohto procesu, pretože tam zrejme je otázka životného prostredia, otázka branno-bezpečnostného výboru, teda či je, alebo bude do tohto procesu ešte zapojená aj Národná rada.
podľa článku 95 Ústavy Slovenskej republiky referendum vyhlasuje prezident Slovenskej republiky. Podľa § 2 zákona Národnej rady Slovenskej republiky číslo 564 z 19. novembra 1992 sa referendum vyhlasuje oznámením, respektíve publikovaním v Zbierke zákonov. V oznámení sa tiež uvedie, aká otázka, respektíve aké otázky sa občanom predkladajú ...
Pán poslanec Baco, dvaja občania vašej krvnej skupiny podali na mňa v roku 1997 trestné oznámenie za marenie referenda.
To máte vy. Prokurátor, ktorého nepoznám a ktorý nepozná mňa, odložil tento podnet ako neopodstatnený. Ak ste vy, pán Baco, osobne presvedčený, že som sa podieľal na marení referenda, je vašou morálnou povinnosťou, aby ste dali takýto podnet a predložili prokurátorovi vecné dôkazy.
budem naozaj reagovať na pána poslanca Hofbauera a vrátim sa k prerokúvanému prípadu. Žiaľ, toľko demagógie a nepravdy, také prekrucovanie faktov, ako je na tejto schôdzi Národnej rady zo strany niektorých poslancov a aj právnikov, predovšetkým od pánov poslancov Cupera, Hofbauera a Baca, som naozaj ani ...
sám som si povedal, že už nebudem v tejto kauze vystupovať, ale, pán poslanec Cuper, priamo ste ma vyzvali. Mrzí ma, že vaše vystúpenie a vystúpenie niektorých poslancov, hovorím, niektorých, sa nieslo v štýle, "dokázali sme, že mandátový a imunitný výbor pracoval povrchne, dokázali sme, že ...
páni poslanci a poslankyne,
predkladám vám spoločnú správu Výboru Národnej rady Slovenskej republiky pre sociálne veci a bývanie a Výboru Národnej rady Slovenskej republiky pre financie, rozpočet a menu o výsledku prerokovania návrhu rozpočtu Sociálnej poisťovne na rok 1999.
"Návrh uznesenia Národnej rady Slovenskej republiky z 30. marca 1999 k návrhu rozpočtu Sociálnej poisťovne na rok 1999.
A. konštatuje, že návrh rozpočtu Sociálnej poisťovne na rok 1999 bol predložený v súlade s § 42 ods. 6 zákona Národnej rady Slovenskej republiky číslo 274/1994 Z. z ...
odbory v Slovenskej republike sa už niekoľko rokov usilovali dosiahnuť, aby pravidlá o hospodárskom a sociálnom partnerstve vymedzujúce participáciu odborov na rozhodovaní boli stanovené zákonom. Chcem zdôrazniť skutočnosť, že túto požiadavku podporovali pred parlamentnými voľbami politické strany dnešnej vládnej koalície. V prípade SDK sme to mali po ...
predseda Národnej rady Slovenskej republiky rozhodnutím číslo 212 zo 7. mája 1999 pridelil návrh vlády na skrátené legislatívne konanie o vládnom návrhu zákona o zvýšení dôchodkov v roku 1999, o úprave dôchodkov priznaných v roku 2000 a o zmene a doplnení niektorých zákonov v oblasti sociálneho ...
Vzhľadom na diskusiu odporúčam hlasovať o skrátenom legislatívnom konaní.
dovoľte mi, aby som v súlade s § 73 ods. 1 zákona Národnej rady Slovenskej republiky o rokovacom poriadku Národnej rady vystúpil pri rokovaní Národnej rady v prvom čítaní o vládnom návrhu zákona o zvýšení dôchodkov v roku 1999, o úprave dôchodkov priznaných v ...
Po rozprave odporúčam predložený návrh zákona prerokovať v druhom čítaní.
Odporúčam, aby tento návrh bol pridelený v druhom čítaní na prerokovanie Ústavnoprávnemu výboru Národnej rady a Výboru Národnej rady pre sociálne veci a bývanie s termínom ihneď.
predkladám vám spoločnú správu výborov Národnej rady Slovenskej republiky o výsledku prerokovania vládneho návrhu zákona o zvýšení dôchodkov v roku 1999, o úprave dôchodkov priznaných v roku 2000 a o zmene a doplnení niektorých zákonov v oblasti sociálneho zabezpečenie vo výboroch Národnej rady Slovenskej republiky v ...
Z uznesení výborov Národnej rady vyplýva pozmeňujúci návrh, ktorý znie: "V článku II sa vypúšťa bod 25 a body 26 až 55 sa označujú ako body 25 až 54." Teda je to legislatívnoprávna úprava. Odporúčam ju schváliť.
Pretože k predloženému návrhu neboli uplatnené žiadne písomné pozmeňujúce návrhy, odporúčam hlasovať o schválení návrhu zákona ako o celku.
Mám poverenie, aby to prešlo do tretieho čítania.
Gestorský výbor na základe stanovísk výborov k vládnemu návrhu zákona o zvýšení dôchodkov v roku 1999, o úprave dôchodkov priznaných v roku 2000 a o zmene a doplnení niektorých zákonov v oblasti sociálneho zabezpečenia vyjadrených v ich uzneseniach a v stanovisku gestorského výboru odporúča Národnej rade Slovenskej republiky vládny návrh ...
Dovoľte mi, aby som sa vám všetkým poďakoval, že ste pri hlasovaní mysleli na dôchodcov.
v súlade s § 73 ods. 1 zákona Národnej rady Slovenskej republiky číslo 350/1996 Z. z. o rokovacom poriadku Národnej rady Slovenskej republiky bol som určený gestorským výborom za spravodajcu pri rokovaní Národnej rady Slovenskej republiky v prvom čítaní o vládnom návrhu zákona ...
V rozprave bol predložený návrh, aby vládny návrh zákona nebol postúpený do druhého čítania a bol vrátený predkladateľovi, ktorý by ho mal doplniť o návrh na riešenie prídavkov na deti pre viacdetné rodiny.
Vážené poslankyne, poslanci, v rozprave bol predložený návrh, ktorý predložila pani poslankyňa Tóthová s tým, aby predložený návrh zákona Národnej rady nebol postúpený do druhého čítania, ale bol vrátený predkladateľovi na dopracovanie.
S ohľadom na oprávnenia, ktoré mi ako spravodajcovi vyplývajú z § 73 zákona Národnej rady Slovenskej republiky číslo 350/1996 Z. z. o rokovacom poriadku Národnej rady Slovenskej republiky, odporúčam Národnej rade Slovenskej republiky, aby sa uzniesla v zmysle § 73 ods. 3 písm. c) zákona Národnej rady Slovenskej republiky číslo 350 ...
Návrh, ktorý predniesla pani poslankyňa Tóthová, je už vybavený, pri ňom sme ešte boli schopní hlasovať, pretože bolo prítomných 76 poslancov. Takže ostávajú návrhy, ktoré vychádzajú priamo z výboru.
Výbor odporúča, aby predložený návrh bol prerokovaný v druhom čítaní.
V zmysle § 74 ods. 1 a 2 zákona Národnej rady Slovenskej republiky číslo 350/1996 Z. z. o rokovacom poriadku Národnej rady Slovenskej republiky, v súlade s rozhodnutím predsedu Národnej rady Slovenskej republiky číslo 217 z 11. mája 1999 prideliť uvedený návrh zákona v druhom čítaní na prerokovanie Ústavnoprávnemu výboru ...
Výbor Národnej rady Slovenskej republiky pre sociálne veci a bývanie ako gestorský výbor pri rokovaní o vládnom návrhu zákona, ktorým sa mení a dopĺňa zákon Národnej rady Slovenskej republiky číslo 193/1994 Z. z. o prídavkoch na deti a o príplatku k prídavkom ...
Z uznesení výborov Národnej rady Slovenskej republiky, ktoré vládny návrh zákona prerokovali, vyplynul iba tento jeden pozmeňujúci návrh: V názve zákona a v úvodnej vete sa vypúšťajú slová "a dopĺňa". Podľa navrhovaného zákona ide o zmenu názvu zákona Národnej rady Slovenskej republiky číslo 193/1994 Z. z. o prídavkoch na ...
Vážené poslankyne, vážení poslanci, gestorský výbor mi dal splnomocnenie, aby som uviedol schvaľovanie tohto návrhu zákona aj v treťom čítaní. Nakoľko viacej pozmeňujúcich návrhov nebolo predložených, navrhujem, aby sme hlasovali v treťom čítaní o návrhu ako o celku.
zdôvodnenie, prečo by sme nemali podporiť zníženie hornej hranice podpory v nezamestnanosti, uvádza v predloženej spoločnej správe aj gestorský výbor, ktorým je v tomto prípade výbor pre sociálne veci a bývanie. Chcem zdôrazniť, že zníženie hornej hranice príspevku 5 400 Sk je porušením poistného princípu u ...
kolegovia poslanci a poslankyne,
predseda Národnej rady Slovenskej republiky rozhodnutím číslo 459 z 11. novembra 1999 pridelil návrh vlády Slovenskej republiky na skrátené legislatívne konanie o vládnom návrhu zákona, ktorým sa mení a dopĺňa zákon číslo 100/1998 Zb. o sociálnom zabezpečení v znení neskorších ...
konštatujem, že v rozprave napriek určitým výhradám neboli predložené pozmeňujúce návrhy, a preto odporúčam, aby Národná rada Slovenskej republiky na návrh vlády Slovenskej republiky súhlasila s tým, že vládny návrh zákona, ktorým sa mení a dopĺňa zákon číslo 100/1988 Zb. o sociálnom zabezpečení v znení neskorších ...
vystúpiť na dnešnej schôdzi Národnej rady Slovenskej republiky k uvedenému návrhu vládneho zákona ma určil Výbor Národnej rady Slovenskej republiky pre sociálne veci a bývanie uznesením z 11. novembra číslo 120. V súlade s § 73 zákona číslo 350/1996 Z ...
Odporúčam, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona číslo 350/1996 Z. z. prerokovať predložený návrh zákona v druhom čítaní.
Súčasne odporúčam v zmysle § 74 ods. 1 rokovacieho poriadku Národnej rady prideliť uvedený vládny návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre sociálne veci a bývanie. Za gestorský výbor navrhujem Výbor Národnej rady Slovenskej republiky pre sociálne veci ...
vážení páni poslanci, poslankyne,
dovoľte mi, aby som vás zoznámil so spoločnou správou výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon číslo 100/1988 Zb. o sociálnom zabezpečení v znení neskorších predpisov (tlač 451), vo výboroch ...
chcem len stručne povedať to, čo bolo zdôraznené v rozprave aj vo faktických poznámkach, že poctiví a statoční ľudia, ktorí musia odísť do dôchodku a tak ďalej, budú postihovaní. Chcem povedať, že verím tomu, že väčšina z nich sú poctiví. Ale takisto verím, že poctivých je aj tých ...